stanford-oval/wikipedia huggingface dataset:
אדית קובנסקי
ספריה

מלים אחרות (תל אביב: מרתף 29 ליד עקד, 1985)
סינקופות (תל אביב: עקד, 1987)
אנטומיה של אהבה (תל אביב: עקד, 1992)
שירי לילה (תל אביב: עקד, 1992)
מקורות (תל אביב: עקד, 1994)
התאמה (תל אביב: עקד, 1995)
שירי ירושלים (תל אביב: סער, 1996)
פואטיקה (תל אביב: עקד, 1997)
אחרי אושוויץ (תל אביב: עקד, 1998)
מטאמורפוזה ושירים אחרים (תל אביב: עקד, 1999)
פסיעות (תל אביב: עקד, 2000)
אהבה חשמלית (תל אביב: עקד, 2001)
קולאז' (תל אביב: עקד, 2002)
זוהר (תל אביב: עקד, 2002)
אנטומיה של אהבה: שירים נבחרים 1992–2002 (תל אביב: עקד, 2005)
ואריאציות על נושא של אלבר קאמי (תל אביב: עקד, 2006)
גשם שחור (תל אביב: עקד, 2007)
אהבה אמיתית (תל אביב: עקד, 2007)
משב ים: כליל סוניטות (תל אביב: עקד, 2008)
עדות (תל אביב: עקד, 2008)
בראשית (תל אביב: עקד, 2009)
גם איוב היה פארדוקס (תל אביב: גוונים, 2010)
אלוזיה לאושוויץ (רמת גן: אוניברסיטת בר-אילן, 2011)
על קיומה של אהבה (תל אביב: גוונים, 2011)
אהבה חובקת אהבה: מבחר 1992–2002 (תל אביב: גוונים, 2011)
דברים של חול (תל אביב: גוונים, 2012)
על גבול המים (תל אביב: גוונים, 2012)
מיקרוקוסמוס: מבחר שירים 1992–2012 (תל אביב: גוונים, 2014)
בריאה (תל אביב: גוונים, 2017)
החיים כבדיה (תל אביב: גוונים, 2017)
לאן ללכת: שיחות ללמוד עברית/אנגלית (ירושלים: הוצאת ראובן מס, 2017)
דיוקן של משוררת (ישראל: בית עקד ספרים, 2020)
אישה פשוטה (חולון: אוריון הוצאת ספרים, 2022)
מציאות שאיננה (חולון: אוריון הוצאת ספרים, 2023)
הערות שוליים

1 2 3  אדית קובנסקי, באתר לקסיקון הספרות העברית החדשה
↑  דיוקן של משוררת - אדית קובנסקי, באתר עברית
1 2  דנית צמית, ספרים חדשים 9/7/2017, באתר קורא בספרים, ‏2017-07-09
↑  רשימת חברים, באתר אגודת הסופרות והסופרים העבריים
1 2  החיים כבדיה- אדית קובנסקי - ספר שירה, באתר חדרים, ‏6.9.2017
| --- | --- |
בקרת זהויות :  NLI: 987007260147805171  BnF: cb155275188 (data)  GND: 132783681  ISNI: 0000 0000 6664 4096  LCCN: nr88006186  SUDOC: 069957460  VIAF: 78785859   WorldCat (עם VIAF): 78785859
תרצה גרינפלד

| --- | --- |

 לידה:  2 בינואר 1957 (בת 68) נתניה
 מדינה:  ישראל 
 
תרצה גרינפלד (נולדה ב-2 בינואר 1957 בנתניה) היא ראש המועצה הדתית בנתניה מאז מרץ 2022, אשה ראשונה בתפקיד זה בעיר נתניה. בעבר הייתה גרינפלד חברת מועצת העיר נתניה וממונה על הבריאות, האמנות, וההנצחה בעיר לאחר שנבחרה במסגרת סיעתה של ראש העיר מרים פיירברג-איכר. בשנים 2004–2010 הייתה גרינפלד ראש מנהל חינוך וחברה בעיריית נתניה. לפני כן, ובין התפקידים לעיל, עסקה גרינפלד במגוון תפקידי חינוך, החל ממורה בנתניה ובשבי שומרון, בהמשך כמנהלת שני בתי ספר בנתניה, ומפקחת אזורית על חינוך ממלכתי דתי יסודי במשרד החינוך וכלה במינוי למרצה במכללת אורות ישראל.
ביוגרפיה

תרצה גרינפלד נולדה להוריה ישראל וחיה כחולי (בלויגרונד) בעיר נתניה. לאחר למודים בבית ספר תיכון "בר-אילן" בנתניה שירתה בשנת 1975 בשירות לאומי בתחום החינוך בבית שאן והסביבה. גרינפלד למדה לתעודת הוראה בסמינר תלפיות, למדה תואר ראשון במכללת ירושלים, עשתה תואר שני באוניברסיטת ליברפול וקורס מנהלים באוניברסיטת בר-אילן.
תרצה התחתנה ב-1976 עם אלי גרינפלד, עתה בנקאי בגמלאות, ולזוג חמישה ילדים. לאחר הנישואים התגורר הזוג בעיר נתניה ולאחר זמן עברו לגור בשבי שומרון, שם עבדה גרינפלד כמורה. בשנת 1994 חזרה לגור עם משפחתה בעיר נתניה.
הוראה

בשנים 1979 - 1991 לימדה גרינפלד בבתי ספר יסודיים במקומות מגוריה בנתניה ובשבי שומרון. בשנים 1993- 1994 הייתה מדריכת מורים. בשנים 1994- 1995 ניהלה את בי"ס ממלכתי דתי (ממ"ד) מוריה בעיר נתניה, בי"ס 8 שנתי המאוכלס ברובו בילדי פנימייה שהוצאו בצוו בית המשפט מבתיהם. בשנים 1996 - 2003 ניהלה גרינפלד את בי"ס ממ"ד ישורון, נתניה. בתפקיד זה ניהלה גרינפלד 60 אנשי צוות שחינכו 850 ילדים בכיתות א-ח. בניהולה, זכה בית הספר ישורון בפרס חינוך ארצי בשנת 2001.
בשנת 2004 מונתה גרינפלד למפקחת על חינוך יסודי דתי ברשויות פתח תקווה, רעננה, כפר סבא, אלעד, הוד השרון, כפר יונה, לב השרון, תל מונד וקדימה. לאחר שעמדה בראש מנהל חינוך וחברה בעירית נתניה, שימשה גרינפלד בשנים 2013–2017 מרצה במכללת אורות ישראל. בשנים 2018–2020 ניהלה גרינפלד את סניף נתניה של עמותת ניצן לקידום לקויי למידה.
עירית נתניה

בשנים 2004–2010 הייתה גרינפלד ראש מנהל חינוך וחברה בעיריית נתניה. המנהל בראשותה כלל חינוך פורמלי ובלתי פורמלי, קליטה, ספורט, ביקור סדיר, קידום נוער, שפ"ח, ויד לבנים, והופעל בידי 1550 עובדים בתקציב שנתי שוטף של 300 מיליון ₪. בנוסף, כיהנה גרינפלד בוועד מנהל היכל התרבות, ובוועד מנהל העמותה לחינוך בלתי פורמלי בנתניה.
ביוזמת ראש העיר נתניה מרים פיירברג-איכר, התמודדה גרינפלד בבחירות לעירית נתניה ב-2018 במסגרת סיעת "נתניה אחת" ובשנת 2019התחילה לכהן במועצת העיר נתניה כממונה על הבריאות, האמנות וההנצחה בעיר. בתפקיד זה הייתה תרצה מעורבת עמוקות בהתמודדות עם מגפת הקורונה בעיר נתניה.
המועצה הדתית נתניה

בשנת 2016 נבחרה גרינפלד להיות חברת המועצה הדתית בנתניה ויזמה שיקום וחידוש המקוואות בנתניה.
ב-16 במרץ 2022 מינה השר לענייני דת מתן כהנא את גרינפלד לממונה בעלת זכות הכרעה של המועצה הדתית בנתניה. היא נבחרה במסגרת מהלך מקיף ברחבי הארץ לאיוש ממונים על המועצות הדתיות ביישובים רבים בהם המנגנון הקיים למינוי יו"ר מועצה דתית כשל. לשם כך יזם מתן כהנא מכרז ארצי כדי לאייש משרות ממונים על מועצות דתיות שנותרו פנויות ברחבי הארץ, כאשר המכרזים היו פתוחים גם בפני נשים.
במסגרת תפקידה כראש המועצה הדתית יזמה גרינפלד הקמת אתר ידידותי של המועצה הדתית, גרינפלד פתחה את שערי המועצה הדתית לשירות כלל האוכלוסייה על ידי פעולות דוגמת קבלות שבת מוזיקליות, והשתתפות המועצה הדתית במגוון פעילויות המתרחשות בעיר. דוגמה נוספת היא משלוח ערכות זיכרון לכל משפחות השכול ביום הזיכרון יחד עם בית יד לבנים, ותפילה חגיגית בהשתתפות רב העיר והזמר אהרון רזאל בבית כנסת הגדול.
הערות שוליים

↑  רשמית, ממונה בעל סמכות הכרעה
1 2  אלי גרינפלד, תרצה גרינפלד, ‏9.1.2023
1 2 3  תרצה גרינפלד, קורות חיים מקצועיים, ‏15.1.2023
1 2  רותי קרייתי, תרצה גרינפלד: "באתי לקדם אורח חיים בריא ומצאתי את עצמי עסוקה במגפת הקורונה", באתר חדשות נתניה, ‏19.8.2020
1 2  רותי ברמן, תרצה גרינפלד: מאגף החינוך למועצת העיר, באתר חדשות חדרה, ‏23.1.2019
↑  כתב כאן ישראל, ראש העיר נתניה: מורה נוספת לתלמידי א’ ו-ב’ בכל כיתה מעל ל-25 תלמיד, על חשבון העירייה, באתר כאן ישראל, ‏29.10.2008
↑  נתניה, באתר רשת ערים בריאות בישראל
↑  לכל נר יש שם: נתניה נערכת ליום הזיכרון לחללי מערכות ישראל, באתר רשויות: הפורטל הישראלי לרשויות מקומיות, ‏12.4.2021
↑  אורלי בר, מועדוני נוער בנתניה צויידו במתקני כושר, באתר נתניה אונליין, ‏2.6.2020
↑  אורלי בר, נתניה: כנס רבנים בצל קורונה, באתר נתניה אונליין, ‏8.9.2020
↑  אופירה חסיד, נתניה: שתי נשים נבחרו לכהן במועצה הדתית, באתר נתניה אונליין, ‏1.8.2016
↑  נטאלי סילבר, ראש המועצה הדתית החדשה בנתניה: "אני לא הולכת להוביל מהפכות", באתר MYNET , נתניה, ‏25.3.2022
↑  עטרה גרמן, ש"ס נגד מהפכת המינויים של כהנא במועצות הדתיות, מקור ראשון חדשות 7.4.2022
↑  הודעות בדבר מינוי ממונים והארכת מינוי ממונים למועצות דתיות לפי חוק שירותי הדת היהודיים, ילקוט הפרסומים 10749, 21 באוגוסט 2022
↑  תרצה גרינפלד, דבר תרצה גרינפלד יו"ר המועצה הדתית נתניה
↑  ערוץ חוק ומשפט-כנס דת ועיר-יחסי דת ומדינה בסימן 20 שנה לאמנת גביזון-מדן, שלוחן עגול: הנהגה דתית בקהילה-תרצה גרינפלד, באתר יוטיוב, ‏אוקטובר 2022
↑  נתניה: ראש המועצה הדתית החדשה בכינוס ‘מטה משיח’, באתר חב"ד אינפו
↑  צילם יניב יצחק, מזיכרון לעצמאות, חדשות השרון והסביבה גליון 1963, 5.5.2023, עמ' 20
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "תרצה גרינפלד".
תחלופת אוכלוסייה

תחלופת אוכלוסייה הוא תהליך בו משתנה המבנה הדמוגרפי של אזור מסוים, ואוכלוסיות בו משנות את גודלן ביחס לאוכלוסייה הכללית בו, ולעיתים משתנה האוכלוסייה הדומיננטית בו. התהליך עשוי להיות ארוך מאוד.
התהליך גורר השלכות רבות, מלבד השינוי הדמוגרפי של האזור, ביניהן שינוי במצבו הכלכלי, מבנהו החברתי, שינוי באופי האזור, ובמקרים מיוחדים גם חילון, הדתה או התחרדות. תחלופת אוכלוסייה קיצונית יכולה גם ליצור בועה חברתית באזור, ולעיתים גם הדרה של הציבור הדומיננטי הקודם, או של ציבור מסוים, בתוך האזור.
תחלופות פנים-ישראליות

לאורך כל ההיסטוריה שינוי באוכלוסיית אזור גרר בחלק גדול מהמקרים תסיסה רבה והתנגדות עזה לתהליך בקרב הציבור שחי בו עד תחילת התהליך, מחאות הדדיות ואף אלימות קשה והחרמות.
ערים שהתפרסמו בכלי התקשורת ככאלה הן בית שמש המתחרדת, חריש החילונית-חרדית וערד. עיר נוספת אשר נתונה לתהליך זה היא ירושלים.
נוסף על כך, רבים רואים בהיווצרות אחד הגורמים לתחלופת אוכלוסייה באזורם, גם אם ללא כוונה או רצון מצד גורם כלשהו להחליף את האוכלוסייה באזור, כאיום על אורח חייהם וניסיון לגרש אותם מביתם.
התמודדות

במקרים רבים תחלופת אוכלוסייה יוצרת בועה חברתית, מכיוון שהציבור שנשאר באזור מדיר ממנו את שאר הציבורים, שבינו לבינם נוצר ריחוק קשה בעקבות מחאות הדדיות במהלך התחלופה.
בתחלופות פנים-מדינתיות, ובישראל בעיקר, יש הרואים בקיום תופעה זו העמקה של השסע החברתי והגברת הריחוק החברתי, השנאה, הפילוג וההסתה בין ציבורי המדינה.
גורמים

גורמים רבים יכולים לגרום ולהתסיס תחלופת אוכלוסייה, והעיקריים שבהם:
חילופי אוכלוסייה בין מדינות שונות, טרנספר או גירוש מאסיבי הם גורמים נדירים לקיום תחלופת אוכלוסייה, אך קיומם גורר תחלופה רחבת היקף בדרך כלל.
התאמת האזור לציבור מסוים מעודדת את הגירת אותו ציבור לתא השטח. לדוגמה: בניית מרפסות סוכה מעודדת הגירת דתיים וחרדים. הגירה מאסיבית של אוכלוסייה מהמעמד הבינוני והגבוה לשכונות חלשות נקראת "ג'נטריפיקציה"
קריאת גורם משפיע להתיישבות באזור, כדוגמת רב חשוב, מעודדת הגירת ציבור לאזור.
אידאולוגיה גורמת ללאום או חלקים בו לעבור לחבל ארץ החשוב להם, ובכך להחליף את האוכלוסייה הקיימת או את המבנה הדמוגרפי שלה. דוגמאות ידועות הן העלייה לארץ ישראל ומאוחר יותר התיישבות או התנחלות ביהודה, שומרון, רצועת עזה, רמת הגולן, הגליל, הנגב, מזרח ירושלים וסיני על ידי יהודים.
רצח עם גורם אף הוא לתחלופת אוכלוסייה מאסיבית.
הערות שוליים

↑  שימי שפר, ‏בית שמש: תושבים התנפלו במכות על מפגינים קיצונים • צפו, באתר כיכר השבת, 14 בדצמבר 2022
↑   יסמין לוי, זה מתחיל בילדה שירקו עליה בבית שמש ונגמר בתסריט בלהות, באתר הארץ, 17 בדצמבר 2022
↑  איציק ברנדויין, "הכתובת על הקיר": קריאה לרצח חרדים בחריש, באתר ערוץ 7, 17 במאי 2023
↑  רענן בן צור, הסלמה בקרבות השבת בחריש: חרדים קיצונים הגיעו לג'ימבורי ותקפו אישה, באתר ynet, 20 במאי 2023
↑  אילנה קוריאל, אלפי חרדים הפגינו בערד: "בעד הזכות לחיות בארצנו הקדושה לפי הציווי האלוקי", באתר ynet, 19 באוקטובר 2020
↑  נתן גולד, ראש עיריית ערד משתלח: "35% חרדים זה גרוע", באתר כל הזמן, ‏12 באוגוסט 2019
↑  רמי שני‏, הפגנה נגד "התחרדות" העיר ערד: "לא נהיה בית שמש", באתר וואלה, 13 באוקטובר 2012
רמת אנדי

רמת אנדי (בצרפתית: Plateau de l'Ennedi) היא רמה בצפון-מזרח צ'אד, במחוזות צ'אד אנדי-מזרח (אנ') ואנדי-מערב (אנ') המוכרת כאתר מורשת עולמית. הרמה נחשבת לחלק מרכס מסיב אנדי המשתרע בצ'אד. הרמה עשויה אבן חול ושוכנת באמצע הסהרה, העוברת תהליכי סחיפה מרוחות ושינויי טמפרטורה.
התיישבות ציידים-לקטים באזור זה התרחשה לפי ההערכה לפני כ-7,000 שנים ו-3,000 שנים לאחר מכן הגיעו לאזור רועים - נוודים. אזור אנדי ידוע במקבץ גדול של אמנות סלע המתארת בעיקר בקר, שכן לבעלי חיים אלו הייתה משמעות כלכלית, סביבתית ותרבותית מרכזית. אמנות זו מתוארכת לפני כמעט 7,000 שנה. כיום קיימות שתי קבוצות נוודים למחצה, בעיקר בני דת האסלאם, להן כפרי קבע באנדי במהלך החודשים הגשומים. הנוודים עוברים דרך האזור בעונה היבשה. הם מסתמכים על עדרי הגמלים, חמורים, כבשים ועזים כדי לשרוד.
גאוגרפיה ואקלים

שטחה של רמת אנדי כ-60,000 קילומטרים רבועים והנקודה הגבוהה ביותר בה היא הר באסו, כ-1,450 מטרים מעל גובה פני הים. המסיב מורכב מאבן חול על בסיס גרניט מהפרקמבריון.
ברמת אנדי ישנם לפחות עשרים מעיינות שנתיים או שנתיים למחצה, גלטות (אגמים מדבריים) ואגמים, אך לעיתים רחוקות מגיע אורכם ליותר מכמה עשרות מטרים בעונה היבשה. היא נחשבת לחלק מסוואנת השיטה הסאהלית, המשתרעת לרוחב כל היבשת שהכילה בעבר מינים רבים של פרסתנים שאוכלוסייתם הצטמצמה. בנוף יש מבנים גאולוגיים, הכוללים מגדלים, עמודים, גשרים וקשתות טבעיות, המהווים אטרקציות תיירותיות. חלק ניכר מהחול שנמצא בסהרה נובע מהיווצרות אבק במשולש טיבסטי-אנדי.
קיימות עדויות לשינויי אקלים שהתרחשו החל מכ-8,000 שנה לפני זמננו, אז אזור סוואנה שבו ירדו בממוצע שנתי כ-250 מילימטרים גשם, ועד לממוצע שנתי של כ-150 מילימטרים גשם בסביבות כ-1,500 שנים לאחר מכן. בסביבות 2,700 לפני הספירה היה הממוצע השנתי כ-50 מילימטרים, בדומה לכמות המשקעים הנצפית כיום. מונסונים נפוצים באזור, והם מייצרים בסביבות 50–150 מילימטרים של גשם בשנה. אסונות טבע אלו יוצרים תערובת מגוונת של צמחייה באזור. במהלך חודשי החורף, המשקעים מאפשרים לחות רבה יותר באדמה הדקה, עם נגר נמוך יותר. באזור הדרומי של ההרים יש גם אקלים צפון-סהאלי עם כמויות גדולות יותר של משקעים בין החודשים מאי לספטמבר. כמות הגשמים כפופה לאזור ההתכנסות הבין-טרופי (ITCZ).
היסטוריה של הגנה

האתר התווסף לרשימת אתרי המורשת העולמית של אונסק"ו בפברואר 2016, לאחר מחלוקות לגבי השטח שיכלל באתר המורשת. שני אזורי מנהל וכמה כפרים היו צריכים להגיע להסכמה אם הם חלק מאתר המורשת העולמית. בינואר 2019 הוגדר על ידי ממשלת צ'אד שטח של כ-50,000 קמ"ר, חלק גדול מרמת אנדי, כשמורת הטבע והתרבות של אנדי.
היסטוריה של הגנה > משאבי טבע

הכרזת אתר המורשת העולמית הועילה לצ'אד במשיכת תיירות לאזור, אך בסופו של דבר צמצמה ממשלת צ'אד את השטח המוגן על מנת לאפשר חיפושי נפט. בין תושבי רמת אנדי קיים אי-שוויון ניכר בהכנסות, וניצול מאגרי הנפט התת-קרקעיים אפשר חלוקה מחדש של העושר. משערים שקיים חוזה שותפות בין המדינה לחברות חיפושי נפט וחכירה פרטית של קרקעות, בשל השטח המוקטן המוגן על ידי אונסק"ו. כתוצאה מפעילות תעשיית הנפט באזור התרחשו דליפות נפט שזיהמו את מי התהום, דליפות כימיקלים והפחתה באיכות האוויר[דרוש מקור].
היסטוריה של הגנה > מימון

בתחילת 2018 קיבל על עצמו ארגון פארקים אפריקאים (אנ') (שמושבו ביוהנסבורג) את ניהול האזור,בשותפות עם ממשלת צ'אד. בכוונת הארגון לשפר את תשתית הפארק, לחקור את הפוטנציאל לתיירות, להגביר תמיכה בנוף ולתרום לצרכים של התושבים המקומיים. האיחוד האירופי תרם 4.7 מיליון אירו לפארקים אפריקאים, ומפעל הפיס ההולנדי נתן כ-3 מיליון אירו במשך שלוש שנים לארגון זה.
הבנק העולמי המליץ לממשלת צ'אד על תוכנית ניהול וחלוקה מחדש של הכנסות הנפט, שקובעת כי "70% מהכנסות הנפט הישירות יוקצו למגזרים בעדיפות, 15% להשקעות ציבוריות, 5% למחוזות בהן מופק הנפט, ו-10% לדורות הבאים." עם זאת, ממשלת צ'אד ספגה ביקורת על כך שלא עמדה בתוכנית.[דרוש מקור]
בעלי חיים

ברמה קיים מאגר מים גדול המאפשר אוסף עשיר של בעלי חיים. ישנם לפחות 185 מינים מתועדים של עופות נודדים שעוברים דרך רמת אנדי. בעלי חיים נוספים הם התנין המערב-אפריקני, הידוע גם בשם תנין המדבר, שהתקיים בעבר ברחבי הסהרה בתקופה הלחה באפריקה. מאפיין בולט של אוכלוסיית תנינים זו הוא הגמדות, שהתפתחה עקב בידודם, והפכה אותם ליוצאי דופן (אוכלוסיות אחרות ששרדו נמצאות או נמצאו במאוריטניה ובאלג'יריה). הם קיימים רק בכמה בריכות בקניוני נהרות באזור, למשל, בגלטה ד'ארשי (אנ'), ונמצאים בסכנת הכחדה. גם האריות האחרונים (תת-המין המערב אפריקאי) של הסהרה שרדו ברמה עד שנכחדו בשנות ה-40 עקב שימוש מוגבר בקרקע וציד. סביר להניח שכל ראמי סהרה והברדלס מרכז אפריקני (אנ') ששרדו בטבע יימצאו באזורים הנידחים של רמת אנדי. חוקרים השתמשו במלכודות מצלמה כדי לזהות אוכלוסייה מבודדת של יען צפון-אפריקאי (אנ') שהתגלה שעדיין מתקיימת באזור המוגן. המקומיים מספרים גם על קיומו של "טיגריס אנדי", חיה בדיונית שאמורה להיות שריד כביכול של בעלי ניבי חרב. ידוע גם כי צבאים ואנטילופות נמצאים באזור. ציד בלתי חוקי הפחית את מספר המינים באזור.
הגילוי של מיני הדגים Polypterus senegalus ו-Poropanchax normani מעניינים במיוחד את החוקרים. זיהוי המינים הללו במדבר סהרה מראה את הקשר בין אגמי אוניאנגה לימת צ'אד. החוקרים דגמו במהלך היום והלילה עם רשתות ותצפיות אחרות כדי לבצע את המחקר שלהם, ברמת אנדי התגלה המין Barbus macrops.
צמחייה

2,173 מיני צמחים שתועדו באתר הם מינים מקומיים של צ'אד. כמה מחוקרי הצומח הראשונים באזור עוד בשנות ה-50 של המאה ה-20 כללו את ר. קורטי, ה. ז'ילה, ר. מאיר ופ. קיזל. למעלה מ-525 מינים של צמחים תועדו ברמת אנדי. באופן ספציפי, החוקר איבר ז'ילה (Hubert Gillet) השתמש במערכת סיווג כדי לתאר 7 צורות חיים עיקריות עבור 526 מיני הצומח שנמצאו: 41.3% תרופיטים, 3.0% גאופיטים, 5.1% הלופיטים, 1.1% הידרופיטים, 7.0% המיקריפטופיטים, 18.4% כמפיטים ו-15.1% פנרופיטים. מינים יוצאי דופן, כולל Rauvolfia caffra (אנ'), מין של עץ שנמצא בדרך כלל באפריקה הטרופית והמשוונית, נמצא גם ברמת אנדי. חלק גדול מהצמחייה מוגן על ידי נוכחותם של קניונים עמוקים וגלטות. בתקופות צחיחות, הרמה מהווה מקלט לטקסונים סובטרופיים, כגון דקלים ועשבים.
תרבות

את אמנות הסלע ברמת אנדי ניתן לתארך לסביבות 5,000 לפני הספירה ואילך. התיעוד הארכאולוגי ואמנות הסלע של האתרים אינם מאפשרים לחוקרים לקבוע תאריכים במדויק מכיוון שיש מחסור בחומרים אורגניים. לדוגמה, רק לסת בקר אחת נמצאה מסביבות שנת 630 לפני הספירה. עם זאת, החוקרים ממשיכים להשתמש בתיארוך פחמן-14 הן משרידי גחלים והן מעצמות בקר אחרות כדי לתארך אתרים אלה. ישנם כ-6 אתרים, בהם נמצאו כ-40 ציורים.
באזור נמצאו דוגמאות של פטרוגליפים או ציורי סלע, כמו אלה ב"אתר האבוד" של ניולה דואה (צר'). אלפי ציורים וגילופים של אנשים ובעלי חיים נמצאו ברחבי האזור וגילם מוערך בכ-8,000 שנה. חלק גדול מהאמנות מבוטא באמצעות צבע, עם יותר מ-86% מהאמנות מצוירת ו-14% חרוטה. ציורי הסלע נמצאו על רצפות, על תקרות ועל הקירות של מקלטי סלע שנוצרו מסחיפה של הרוח, והם נמצאים לעיתים קרובות במקומות גבוהים.
תרבות > אמנות סלע

אמנות הסלע מתארת בעלי חיים ובני אדם כפי שהם בחיים האמיתיים, עם ייצוג מועט מאוד של ציידים-לקטים. רבים מהציורים הידרדרו עקב בליה וונדליזם.
תרבות > אמנות סלע > חשיבות

ציורים מוקדמים היו מונוכרומטיים (שימוש בצבע אחד), ויצגו בני אדם עם בעלי החיים שלהם, ורבים הוצגו עם ציוד ציד תוך כדי הליכה וריצה. תיאורים אלה מעידים על  אורח החיים בתקופת הברזל המוקדמת, תקופה שמוגדרת באפריקה מסביבות המאה השנייה לספירה ועד לסוף העשירית. ככל שהתמונות מאוחרות יותר, הן הרבה יותר צבעוניות. הוצגו גם כלי נשק קרביים רבים יותר, שייתכן שנבעו מלחימה מועצמת עקב היווצרות היררכיות. סוגי נשק אלה מאפיינים את האקלים שהשתנה, כתוצאה מהצטמצמות המים והמרעה.
תרבות > אמנות סלע > בעלי חיים

חיות מבויתות היוו כמעט 69% מציורי הסלע ברמת אנדי. הדגש הגדול ביותר באמנות הסלע היה על בקר מבוית. באתר מורדי (Murdi) שרטטו חוקרים את גרף התדירות של המצאות בני אדם ובעלי חיים באמנות הסלע. למעלה מ-50% מסך הציורים באתר זה כוללים בקר, בסביבות 10% יעלים, ובסביבות 5% כלבים.
באמצע המאה ה-19 גילה היינריך בארת (Heinrich Barth) את ציור הסלע הראשון שכונה "אפולו גארמנטה" (Apollon Garamante), ובו אוירו שני רעולי פנים בצד בקר. הבקר צויר כבעל קרניים ייחודיות. לדוגמה, חלק מהבקר אוירו עם קרניים בצורת לירה. לבקר נודעה השפעה כלכלית, תרבותית וסביבתית גדולה על תושבי הרי אנדי. הם קיבלו גם צבעים ייחודיים כדי להבדיל בין פרטים שונים, ואמנות הסלע בחלק מהאתרים, כולל באתר שיגו II (Chiguéou II), כוללת דמויות בקר בעיצובים גאומטריים מופלגים. ציורים של בקר נמצאו בכל האתרים ברמה, בניגוד לבעלי חיים אחרים, כגון סוסים. סוגים נוספים של בעלי חיים מבויתים שנמצאו כוללים כבשים וכלבים.
בתקופת הברזל, היה אורח חיים נוודי יותר, ובציורים הוצגו גמלים ובמיוחד סוסים. עם זאת, פרטים שונים של בעלי חיים אלה לא צוירו בצבעים שונים כמו הפרות. כמו כן, בעוד שציורי בקר מציגים את החיות כסטטיות, סוסים מוצגים כחיות דוהרות, מה שמעניק איכות אמנותית לאמנות הסלע. כמה ציורים עדכניים יותר כללו סוסים עם מרכבות. משערים שסוסים אינם מיוצגים ביצירות האמנות בשפע כמו בעלי חיים אחרים, כגון בקר, בשל השפעה פחותה על הרועים. גם גמלים צוירו, וביותר תנועה מאשר שאר בעלי החיים.
גם חיות בר הוצגו ביצירות האמנות, בשל המשמעויות הדתיות והמיתולוגיות שלהן. ג'ירפות היו חיות הבר הנפוצות ביותר שצוירו, בדרך כלל בתקופת הציידים-לקטים. כמו כן קרנפים רבים עוצבו לצד בני אדם עגולי ראש, יוצאי דופן להתנהגות האופיינית של קרנפים שכן הם חיים בדרך כלל כזוגות או מתבודדים.
תרבות > אמנות סלע > בני אדם

תיאורי אנשים נפוצים למדי באמנות הסלע של אנדי, ובין דמויות האדם שנמצאו, רק 4% נחרטו. בין אמנות הסלע נמצאו טביעות יד רבות של גברים ונשים כאחד. זכרים מוצגים לעיתים קרובות כמי שעומדים מול בקר אוחזים ברומח ומגן, נראים בעיקר כמגנים על בעלי החיים שלהם. נשים אינן מוצגות לעיתים קרובות כמו גברים. הגרף מאתר מונדי (לעיל) מראה כי גברים צוירו ב-20% מהמקרים, בעוד שנשים צוירו רק ב-10%. עם זאת, נשים הוצגו לעיתים קרובות כמקושטות בצורה ראוותנית, כמו אלה בניולה דולה. לעיתים קרובות הן היו מכוסות בקווים גליים ובדוגמאות גאומטריות, ועיצובים אלה הושוו לדמויות בסגנון ראש עגול שנמצאו באלג'יריה.
באתרים כמו נבארה 2 (Nabara 2), השוכן בגובה 760 מטרים בבסיס המדרון הצפוני של הסאודומנגה, חריטות אובליות מתארות בעלי חיים כמו גמלים, בקר וג'ירפות. לוחמים נראים מסתתרים מאחורי מגנים עגולים, ונשים לובשות שמלות ארוכות. נשים אינן אוחזות בנשק, בעוד שהגברים בדרך כלל כן.
אתר מרכזי נוסף, ניולה דואה, שפירושו "מקום הבנות", בשפה המקומית, אינו נחשב עוד תחת חסות אונסק"ו, אך ידוע כאחד מאתרי הסלע החשובים ביותר בסהרה. דמויות רבות נראות עירומות, עם דמויות קטנות יותר מעטרות חצאיות, וחלקן נתפסו כסובלות מסטיטופיגיה (אנ'), שנגרמת מהצטברות שומן בירכיים ובישבן.
תרבות > כלי חרס

במהלך האלף החמישי לפני הספירה חיו תושבי רמת אנדי בקבוצות ציידים, דייגים ולקטים בעיקר במישורים. הם נשארו בעיקר באתרי התיישבות בשל תנאים נוחים. כלי חרס ששימשו באתרים אלה כללו דפוסי קווים גליים מנוקדים ייחודיים לתקופה זו.
במהלך תקופה זו עברו קבוצות הציידים והלקטים לרעיית בקר. עם השינוי באורח החיים, השתנו גם סגנונות כלי החרס. לדוגמה, לכלים מסוף האלף החמישי ואילך דפוסים דקורטיביים הרבה יותר, ונוצרו צורות שונות של סירים. כמו כן, צצו לראשונה כלי אבן מסוימים, כולל גרזינים.
עקב עליית הצחיחות באלף השלישי לפני הספירה, התפתחו יישובים מבוססים יותר, כמו גם כמות גדולה יותר של רעיית צאן עם בעלי חיים קטנים בעיקר. כלי החרס הציגו לראשונה דוגמאות גאומטריות, וכלי אבן כללו בעיקר רק נתזים מעובדים וחומרי ליטוש.
אתרים עיקריים

ניולה דואה (Niola Doa) – כפי שהוזכר לעיל האתר אינו נחשב מבחינה טכנית תחת הגנת אונסק"ו. עם זאת, הוא עדיין ידוע באמנות הסלע הראוותנית שלו. הוא נמצא בצפון-מזרח פאדה (Fada), העיר היחידה באזור אנדי. אמנות הסלע מתוארכת בין 8000 לפנה"ס ל-2000 לפנה"ס.
אזור ארשי (Archei) – שוכן דרומית-מזרחית לפאדה, והוא מכיל בור מים טבעי עתיק; לכן, הוא נחשב למרכז של חיי נוודים באנדי. יש בו אמנות סלע בת למעלה מ-8,000 שנה. מאנדה גלי (Manda Guéli), השוכנת באזור ארשי, כוללת כמה מיצירות האמנות השמורות ביותר בשל מיקומה הגבוה המונע בליה.
אהי טיגהי (Ehi Tighi) – תצורת סלע הידועה בציור של פרה ארכאית באורך 3 מטרים, נחשבת ששימשה כמקלט מציידי עבדים. על קירות התצורה יש ציורים של יצורים לבנים ואדומים כאחד, כולל גברים ונשים כאחד, וכן פרות עם עיטורים שנועדו להבדיל בין פרטים.
הקניון והגלטה של באשיקלה (Bachikele) – אזור חשוב ביותר מבחינה אקולוגית; כולל צמחייה שאינה מצויה באף אזור אחר בסהרה ובסאהל.
מחקר וסיוע

כפי שמעידים ציורי אמנות הסלע, לאורך הזמן חלה ירידה במספר מיני בעלי החיים, עקב שינויים אקלימיים אך גם עקב ציד. בעוד שהירידה במספר מיני בעלי החיים הייתה בעיה גדולה באזור[דרושה הבהרה], גם ונדליזם גרם נזק גדול לאתר. לדוגמה, צעירים מקומיים חשודים שהשחיתו את אמנות הסלע באתר אמנות הסלע של אנדי על ידי שרבוט שמותיהם על הציורים בצרפתית ובערבית, כשהכתובת האחרונה מינואר 2017. במאי הקולנוע ושר התרבות של צ'אד, מהמט סאלח הארון, התייחס למצב במילים "זה סיפור אפריקאי והם רצו להרוס את זה." ראש נציגות אונסק"ו בצ'אד, עבד אלכרים אדום בהאר, מאמין שניתן לתקן את הנזק, וארגונים אחרים הפכו מעורבים בנושא. לדוגמה, הקרן לאמנות סלע אפריקאית, בשיתוף קרן Factum, תיעדה מאז את אנדי באמצעות צילומים; המשימה שלהם היא להראות את הנושאים הכרוכים בהגנה על אמנות הסלע.
הן בשל הסחיפה והן בשל ונדליזם, סובלים אתרי האנדי מהידרדרות ציורי הסלע. עם זאת, האמנות תועדה בתלת-ממד, כדי להעלות את המודעות ליופי האתר. על הנוף הזה נעשו גם סרטים, בהם "מגדלי האנדי" בבימויו של רנן אוזטורק.
ביאורים

↑  Therophyte, צמחים חד-שנתיים שמסיימים את חייהם במהירות בתנאים נוחים ושורדים את העונה הקרה או היבשה הלא נוחה בצורת זרעים.
↑  helophyte, סוג של גאופיטים בקרקע בוצית
↑  Phanerophyte, צמח רב שנתי מעוצה שהניצנים שלו בגובה של לפחות חצי מטר, כלומר שיחים ועצים
אלכוהוליזם

| --- | --- |

 תחום:  פסיכיאטריה 
 גורם:  צריכת אלכוהול 
 קישורים ומאגרי מידע
 MeSH:  D000437
 סיווגים
 ICD-10:  F10 
 ICD-11:  6C40.1 
 
אלכוהוליזם (מלועזית: Alcoholism) הוא התמכרות לאלכוהול ומשקאות חריפים. אלכוהוליזם הרסני ביותר והוא גורם נזק רב למערכות הגוף והנפש.
אלכוהוליזם מהווה סכנת חיים חמורה שעלולה להוביל למוות, בעיקר בשל מחלות כבד או כליות, דימום פנימי, התדרדרות מוחית, הרעלת אלכוהול, תאונות ואף התאבדות. בנוסף לפגיעה בריאותית ונפשית, אלכוהוליזם פוגע במעמד החברתי של המכור ויחסיו עם הסביבה.
ההתמכרות לאלכוהול דומה לכל התמכרות לסם פסיכואקטיבי, והיא מאופיינת על ידי:
רצון רב לצרוך אלכוהול.
איבוד שליטה בעת שתייה (חוסר יכולת להפסיק).
תלות פיזית בשתייה, עם תסמונת גמילה מאלכוהול במקרה של הימנעות.
קושי הולך וגדל להשתכר (הסתגלות).
ניתן למצוא סטריאוטיפים של דמות האלכוהוליסט בספרות ובתרבות הפופולרית, למשל דימוי "הרוסי השיכור", "האירי השיכור", או דמות "שיכור העיירה".
ההתמכרות לאלכוהול נפוצה יחסית להתמכרויות לסמים אחרים (בין היתר משום שהאלכוהול חוקי וצריכתו (המתונה לפחות) מקובלת חברתית בתרבויות רבות), והיא קשה לגמילה. קשה יותר להיגמל מתלות באלכוהול מאשר במרבית החומרים הממכרים האחרים. התסמינים הפיזיים של גמילה מאלכוהול משתווים כמעט לאלה של גמילה מהרואין.
צרכנים כבדים של משקאות אלכוהוליים עשויים לסבול מהזיות ומרעד (דליריום טרמנס), הפרעות קשות בחשיבה, והפרעות נפשיות.